
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 2T/36/2024 6624010267 18. 06. 2024 JUDr. Stanislav Galovič ECLI:SK:OSLC:2024:6624010267.2
ROZSUDOK V MENE SLOVENSKEJ REPUBLIKY Okresný súd Lučenec samosudcom JUDr. Stanislavom Galovičom na hlavnom pojednávaní konanom dňa 18. júna 2024 takto rozhodol: Obžalovaný A. B., nar. XX.XX.XXXX v Lučenci, trvale bytom C., D. E., t. č. bytom C., D. E., sa uznáva
za
vinného , ž e
ako otec maloletých detí A. B., nar. XX.XX.XXXX a F. B., nar. XX.XX.XXXX hoci bol právoplatným rozsudkom Okresného súdu v Lučenci sp. zn. 11P 1/2022 zo dňa 20.06.2022 zaviazaný k plateniu výživného mesačne vo výške 140,- Eur na každé maloleté dieťa zvlášť vždy vopred do 15. dňa toho ktorého mesiaca, počnúc dňom 12.08.2022 k rukám matky detí G. B., nar. XX.XX.XXXX, takto určenú vyživovaciu povinnosť riadne, pravidelne a v plnej výške neplnil v Lučenci a inde, a za obdobie od augusta 2023 doposiaľ G. B. na výživnom dlhuje sumu 2 305,61 Eur, pričom počas obdobia neplatenia výživného bol od 23.10.2023 do 17.01.2024 zamestnaný ako operátor výroby v Intercable s.r.o. so sídlom v Kriváni, a v nasledujúcom období aj napriek tomu, že je nezamestnaný nie je vedený v evidencii uchádzačov o zamestnanie ÚPSVaR Lučenec, teda najmenej dva mesiace v období dvoch rokov úmyselne neplnil zákonnú povinnosť vyživovať iného, tým s p á c h a l prečin zanedbania povinnej výživy podľa § 207 ods. 1 Tr. zákona. Za to sa odsudzuje podľa § 207 ods. 1 Tr. zákona s použitím § 36 písm. l, § 37 písm. m), § 38 ods. 2, § 54 Tr. zákona na trest povinnej práce vo výmere 150 (jednostopäťdesiat) hodín. Podľa § 55 ods. 1 Tr. zákona je odsúdený povinný vykonať trest povinnej práce najneskôr do jedného roka od nariadenia výkonu tohto trestu. Podľa § 55 ods. 3 Tr. zákona trest povinnej práce je odsúdený povinný vykonávať osobne a vo svojom voľnom čase bez nároku na odmenu. Podľa § 55 ods. 4 Tr. zákona ak odsúdený v čase výkonu trestu povinnej práce neviedol riadny život alebo zavinene nevykonal práce v určenom rozsahu, súd premení trest povinnej práce alebo jeho zvyšok na trest odňatia slobody tak, že za každé dve hodiny nevykonanej práce nariadi jeden deň nepodmienečného trestu odňatia slobody a zároveň rozhodne o spôsobe výkonu tohto trestu.
odôvodnenie: Okresná prokuratúra v Lučenci podala obžalobu na A. B. pre prečin zanedbania povinnej výživy podľa § 207 ods. 1 Tr. zákona na tom skutkovom základe, že ako otec maloletých detí A. B., nar. XX.XX.XXXX a F. B., nar. XX.XX.XXXX hoci bol právoplatným rozsudkom Okresného súdu v Lučenci sp. zn. 11P 1/2022 zo dňa 20.06.2022 zaviazaný k plateniu výživného mesačne vo výške 140,- Eur na každé maloleté dieťa zvlášť vždy vopred do 15. dňa toho ktorého mesiaca, počnúc dňom 12.08.2022 k rukám matky detí G. B., nar. XX.XX.XXXX, takto určenú vyživovaciu povinnosť riadne, pravidelne a v plnej výške neplnil v Lučenci a inde, a za obdobie od augusta 2023 doposiaľ G. B. na výživnom dlhuje sumu 2 305,61 Eur, pričom počas obdobia neplatenia výživného bol od 23.10.2023 do 17.01.2024 zamestnaný ako operátor výroby v Intercable s.r.o. so sídlom v Kriváni, a v nasledujúcom období aj napriek tomu, že je nezamestnaný nie je vedený v evidencii uchádzačov o zamestnanie ÚPSVaR Lučenec. Súd na hlavnom pojednávaní vypočul obžalovaného, ktorý uviedol, že zo žalovaného skutku sa cíti byť vinný len čiastočne. Vo svojej výpovedi uviedol, že pracoval do januára 2024, a potom stratil prácu, ktorú sa mu doposiaľ nepodarilo nájsť. Pokiaľ pracoval, tak mu výživné bolo strhávané formou exekúcie z výplaty. Na svoju obhajobu uviedol, že je vo veľmi zlej finančnej situácii. Svedkyňa G. B. uviedla, že od augusta 2023 dostávala od obžalovaného len tie peniaze, ktoré mu strhávali formou exekúcie. V súčasnosti poberá od štátu náhradné výživné. Potvrdila, že obžalovaný chlapcom občas dáva nejaké peniaze v hotovosti, no jedná sa len o nízke sumy. Súd sa ďalej oboznámil s rodnými listami, rozsudkom Okresného súdu Lučenec, s rozhodnutím Úradu práce, sociálnych vecí a rodiny Lučenec, vyjadrením Sociálnej poisťovne, potvrdením o príjme, vyjadrením exekútora, potvrdením o návšteve školy, pracovným posudkom, posudkom mesta Lučenec, výpisom z evidencie priestupkov a odpisom registra trestov. Po takto vykonanom dokazovaní , a to jednak výsluchom obžalovaného, výsluchom svedkyne B., a po prečítaní listinných dôkazov bolo nepochybne preukázané, že obžalovaný A. B. ako otec maloletých detí A. B., nar. XX.XX.XXXX a F. B., nar. XX.XX.XXXX hoci bol právoplatným rozsudkom Okresného súdu v Lučenci sp. zn. 11P 1/2022 zo dňa 20.06.2022 zaviazaný k plateniu výživného mesačne vo výške 140,- Eur na každé maloleté dieťa zvlášť vždy vopred do 15. dňa toho ktorého mesiaca, počnúc dňom 12.08.2022 k rukám matky detí G. B., nar. XX.XX.XXXX, takto určenú vyživovaciu povinnosť riadne, pravidelne a v plnej výške neplnil v Lučenci a inde, a za obdobie od augusta 2023 doposiaľ G. B. na výživnom dlhuje sumu 2 305,61 Eur, pričom počas obdobia neplatenia výživného bol od 23.10.2023 do 17.01.2024 zamestnaný ako operátor výroby v Intercable s.r.o. so sídlom v Kriváni, a v nasledujúcom období aj napriek tomu, že je nezamestnaný nie je vedený v evidencii uchádzačov o zamestnanie ÚPSVaR Lučenec. Súd konanie obžalovaného právne kvalifikoval ako prečin zanedbania povinnej výživy podľa § 207 ods. 1 Tr. zákona lebo najmenej dva mesiace v období dvoch rokov si úmyselne neplnil zákonnú povinnosť vyživovať iného. Obžalovaný požíva priemernú povesť, doposiaľ bol jedenkrát súdne trestaný, a to trestným rozkazom Okresného súdu Lučenec sp. zn. 22T/1/2023 zo dňa 18.01.2023, kedy bol odsúdený podľa § 289 ods. 1 Tr. zákona na trest odňatia slobody v trvaní 6 (šesť) mesiacov s podmienečným odkladom na skúšobnú dobu v trvaní 30 (tridsať) mesiacov, a to do 16. augusta 2025. Týmto trestným rozkazom mu bol uložený aj trest zákazu činnosti viesť motorové vozidlá všetkého druhu v trvaní 30 (tridsať) mesiacov a ochranné protitoxikomanické liečenie ambulantnou formou. Súd hodnotil okolnosti a príčiny trestnej činnosti obžalovaného, doterajší spôsob jeho života, možnosti prevýchovy a nápravy, pričom mu uložil trest povinnej práce vo výmere 150 (jednostopäťdesiat) hodín. Trest povinnej práce súd obžalovanému uložil z toho dôvodu, že o prácu prišiel nie z jeho viny ale z pracovného posudku je zrejmé, že o prácu prišiel z dôvodu poklesu objednávok vo výrobe. Obžalovaný uviedol, že si prácu hľadá, a keď si prácu nájde, výživné bude platiť. Pokiaľ by mu súd uložil trest nepodmienečný, tak obžalovaný by nemal možnosť si nájsť zamestnanie, a v konečnom dôsledku by nepriamo boli postihnuté aj jeho deti.
Poučenie: Proti tomuto rozsudku môže obžalovaný a prokurátor podať odvolanie do 15 dní od oznámenia, pokiaľ sa pred uplynutím tejto lehoty tohto svojho práva výslovne nevzdávajú. V rovnakej lehote s obžalovaným môžu podať odvolanie v jeho prospech aj príbuzní obžalovaného v priamom rade, jeho súrodenci, osvojiteľ, osvojenec, manžel a druh. Poškodený môže podať odvolanie pre nesprávnosť výroku o náhrade škody. Včas podané odvolanie má odkladný účinok.

Zdroj: KAUZIS.SK – https://www.kauzis.sk/judikatura/r/ECLI:SK:OSLC:2024:6624010267.2 (dáta aktuálne k 14. 11. 2026). Záväzné je znenie zverejnené súdom.




